Risør prestegjeld

Risør prestegjeld var et prestegjeld tilhørende Aust-Nedenes prosti i Agder og Telemark bispedømme i Den norske kirke. Det omfattet Risør kommune i Agder fylke, og hovedkirken var Risør kirke.

Risør prestegjeld og dets sogn er nå en del av Risør kirkelige fellesråd, som er underlagt Aust-Nedenes prosti.

Historikk 
Gjerrestad ble ved kgl. res. 2. mars 1742 delt i to, Gjerrestad med annekskirken Vegaardsheien, og Øster Riisøer med annekskirken Søndeled. Delingen trådte i kraft ved sogneprest Peder Horsters død 30. mars. 1745.

Ved kgl. res. 05.04.1877 ble Søndeled skilt ut fra Risør og dannet eget sognekall fra 01.07. 1877. De to prestegjeldene ble gjenforent under navnet Risør prestegjeld ved kgl. res. 29.01.1971.

Ved avviklingen bestod Risør prestegjeld av menighetene i Risør, Ytre Søndeled og Søndeled.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser 

Risørs historie
Prestegjeld i Aust-Agder
Prestegjeld i Agder og Telemark bispedømme